paragraph_text: Pionirski rad na polju stereokemije provodio je i Emil Fisher, iako je ostao upamćen prvenstveno po radu na ugljikohidratima. Fisherova projekcija predstavlja jedan od najjednostavnijih načina prikaza rasporeda supstituenata oko stereocentra. Ipak, za potpuno opisivanje stereokemije molekula gotovo uvijek se koriste Cahn-Ingold-Prelogova pravila, koja predstavljaju niz konvencija za dodjeljivanje prioriteta supstituentima te dopuštaju dosljedno i kompletno određivanje konfiguracije molekula. Jedna od autora tih pravila je hrvatski kemičar Vladimir Prelog.